
Nr.154.059/2025

RAPORT DE SPECIALITATE
privind aprobarea încetării prin acordul părților a contractului de asociere nr.60.393/2011 încheiat între municipiul Alba Iulia și ASOCIAȚIA NON-GUVERNAMENTALĂ MARIA BEATRICE

Prin proiectul de hotărâre supus spre dezbatere Consiliului Local al municipiului Alba Iulia, propunem aprobarea încetării prin acordul părților a contractului de asociere nr.60.393/2011 încheiat între municipiul Alba Iulia și ASOCIAȚIA NON-GUVERNAMENTALĂ MARIA BEATRICE începând cu data de 1 decembrie 2025.


Cu privire la prezentul proiect de hotărâre, vă facem cunoscute următoarele:


Prin dispozițiile HCL nr.228/2011 privind aprobarea asocierii dintre Consiliul Local al municipiului Alba Iulia și Asociația Non-Guvernamentală Maria Beatrice, a fost aprobată asocierea dintre cele două entități juridice, în scopul amenajării unui centru socio-medical pentru persoane cu dizabilități în vederea asigurării de servicii specializate pentru copii și adulți cu dizabilități precum și pentru familiile lor, în temeiul dispozițiilor HCL nr.228/2011 încheindu-se între cele două părți contractul de asociere nr.60.393/2011, centrul socio-medical fiind amenajat în incinta Căminului pentru Persoane Vârstnice Alba Iulia, la demisolul acestuia, spațiile puse la dispoziția Asociației fiind inițial compuse din 10 încăperi cu suprafețe cuprinse între 6 mp și 54 mp, două holuri și 2 băi, cu suprafața utilă totală de 509 mp, pentru o perioadă de 10 ani de la data semnării contractului, respectiv de la data de 24.08.2011.

În decursul timpului, contractul de asociere nr.60.393/2011 a suferit unele modificări, după cum urmează:


1.prin Actul adițional nr.1, încheiat în temeiul HCL nr.184/2012;


2.prin Actul adițional nr.2 încheiat în temeiul dispozițiilor HCL nr.69/2017, act adițional prin care (printre altele) – în afara spațiilor în suprafață totală de 509 mp prevăzute inițial în contractul de asociere nr.60.393/2011 – a mai fost pus la dispoziția Asociației Maria Beatrice încă un spațiu nefolosit, situat de asemenea în incinta Căminului pentru Persoane Vârstnice, cu suprafața utilă totală de 428,27 mp, în vederea extinderii activităților centrului socio-medical amenajat de Asociație, astfel încât suprafața totală a spațiilor puse la dispoziția Asociației s-a majorat de la 509 mp la 937,27 mp.Prin același act adițional, termenul contractului de asociere nr.60.393/2011 a fost modificat la 10 ani de la data semnării acestui act adițional, respectiv de la data de 10.04.2017.


3.prin Actul adițional nr.3, încheiat în temeiul dispozițiilor HCL nr.272/2021.


Pentru mai buna dumneavoastră edificare, anexăm prezentului proiect de hotărâre copia contractului de asociere nr.60.393/2011 precum și copiile celor 3 acte adiționale la acesta.


Prin adresa nr.3.087/2025, înregistrată la Primăria municipiului Alba Iulia sub nr.141.228/2025, Asociația Non-Guvernamentală Maria Beatrice solicită încetarea contractului de asociere nr.60.393/2011, prin acordul părților, ca urmare a faptului că Asociația nu mai folosește spațiile puse la dispoziția sa de către municipiul Alba Iulia, mutându-și activitatea într-o altă locație, întemeindu-și cererea pe dispozițiile art.7 din contract intitulat ”Încetarea contractului”, pct.7.3, lit.a, prevederi potrivit cărora contractul de asociere poate fi reziliat prin acordul de voință, exprimat în scris, al părților contractante, motiv pentru care vă supunem spre dezbatere prezentul proiect de hotărâre.

La redactarea prezentului proiect de hotărâre au mai fost avute în vedere dispozițiile art.129 alin.(2) lit."e", coroborat cu art.129 alin.(9) lit.”a”, ale art.139 alin.(3) lit.”f”, ale art.196 alin.(1) lit.”a” din OUG nr.57/2019 privind Codul Administrativ, cu modificările și completările ulterioare.

